10.11.2022
SK
Úradný vestník Európskej únie
L 290/439
3.2.4.6.
Nabíjanie REESS a meranie dobíjanej elektrickej energie
3.2.4.6.1.
Vozidlo sa pripojí k elektrickej sieti do 120 minút po vykonaní uplatniteľného skúšobného cyklu WLTP n + 1, počas ktorého sa prvýkrát dosiahlo medzné kritérium skúšky typu 1 v režime vybíjania batérie.
REESS je plne nabitý, keď sa dosiahne kritérium ukončenia nabíjania, ako sa vymedzuje v bode 2.2.3.2 doplnku 4 k tejto prílohe.
3.2.4.6.2.
Zariadením na meranie elektrickej energie, ktoré je zapojené medzi nabíjačkou vozidla a elektrickou sieťou, sa meria elektrická energia EAC dodávaná zo siete, ako aj čas nabíjania.
Meranie elektrickej energie sa môže zastaviť, keď sa dosiahne kritérium ukončenia nabíjania, ako sa vymedzuje v bode 2.2.3.2 doplnku 4 k tejto prílohe.
3.2.4.7.
Každý uplatniteľný skúšobný cyklus WLTP v rámci skúšky typu 1 v režime vybíjania batérie musí spĺňať uplatniteľné limity kritériových emisií podľa bodu 1.2 prílohy B6.
3.2.5.
Skúška typu 1 v režime na udržanie nabitia batérie bez nasledujúcej skúšky typu 1 v režime vybíjania batérie (možnosť 2) Skúšobný postup podľa možnosti 2, ako sa opisuje v bodoch 3.2.5.1 až 3.2.5.3.3 tejto prílohy, ako aj zodpovedajúci profil stavu nabitia REESS sú zobrazené na obrázku A8.App1/2 v doplnku 1 k tejto prílohe.
3.2.5.1.
Predkondicionovanie a odstavenie Vozidlo sa pripraví podľa postupov uvedených v bode 2.1 doplnku 4 k tejto prílohe.
3.2.5.2.
Skúšobné podmienky
3.2.5.2.1.
Skúšky sa vykonajú s vozidlom v prevádzkovom režime na udržanie nabitia batérie, ako sa vymedzuje v bode 3.3.6 tohto predpisu.
3.2.5.2.2.
Výber režimu voliteľného vodičom V prípade vozidiel vybavených režimom voliteľným vodičom sa režim pre skúšku typu 1 v režime na udržanie nabitia batérie zvolí podľa bodu 3 doplnku 6 k tejto prílohe.
3.2.5.3.
Postup skúšky typu 1
3.2.5.3.1.
Vozidlá sa skúšajú v súlade s postupom skúšky typu 1 opísaným v prílohe B6.
3.2.5.3.2.
V prípade potreby sa emisie CO2 upravia podľa doplnku 2 k tejto prílohe.
3.2.5.3.3.
Skúška podľa bodu 3.2.5.3.1 tejto prílohy musí spĺňať uplatniteľné limity kritériových emisií podľa bodu 1.2 prílohy B6.
3.2.6.
Skúška typu 1 v režime vybíjania batérie s nasledujúcou skúškou typu 1 v režime na udržanie nabitia batérie (možnosť 3) Skúšobný postup podľa možnosti 3, ako sa opisuje v bodoch 3.2.6.1 až 3.2.6.3 tejto prílohy, ako aj zodpovedajúci profil stavu nabitia REESS sú zobrazené na obrázku A8.App1/3 v doplnku 1 k tejto prílohe.
3.2.6.1.
V prípade skúšky typu 1 v režime vybíjania batérie sa musí dodržiavať postup opísaný v bodoch 3.2.4.1 až 3.2.4.5, ako aj v bode 3.2.4.7 tejto prílohy.
3.2.6.2.
Následne sa musí dodržiavať postup skúšky typu 1 v režime na udržanie nabitia batérie, ktorý je opísaný v bodoch 3.2.5.1 až 3.2.5.3 tejto prílohy.
Neuplatňujú sa body 2.1.1 a 2.1.2 doplnku 4 k tejto prílohe.
3.2.6.3.
Nabíjanie REESS a meranie dobíjanej elektrickej energie